section_heading: Izdanja za kućno kino
paragraph_text: Film Fantomska prijetnja izdan je na VHS-u između 3. i 8. travnja 2000. godine. U Sjevernoj Americi film je izdan 4. travnja u dvije različite verzije - standardnoj i kolekcionarskom izdanju. U prva dva dana standardna verzija prodana je u 4,5 milijuna primjeraka, dok je kolekcionarsko izdanje prodano u 500 tisuća primjeraka.<ref> Kasnije je Fantomska prijetnja postala prvi nastavak kompletne sage koji će biti izdan na DVD-u, dana 16. listopada 2001. godine. Na DVD verziji filma neke su scene i određeni elementi nanovo montirani i insertirani od strane Georgea Lucasa zbog čega se ta verzija pomalo razlikuje od one prikazane u kinima. Među posebnim dodacima na DVD izdanju nalazi se i sedam izbačenih scena, audio komentar redatelja, producenta Ricka McCalluma i ostatka filmske ekipe te nekoliko dokumentarnih priloga uključujući i dugometražni dokumentarac naziva "The Beginning: Making Episode I". DVD izdanje Fantomske prijetnje oborilo je rekord u najbržoj prodaji u SAD-u - u roku od tjedan dana prodano je 2,2 milijuna DVD-ova filma.<ref> DVD verzija je ponovno izdana kao dio prequel trilogije dana 4. studenog 2008.<ref> LaserDisc verzija filma izdana je u Japanu, nekoliko mjeseci prije nego što je DVD filma postao dostupan u SAD-u.<ref> Filmovi iz sage Zvjezdanih ratova objavljeni su na Blu-rayu dana 16. rujna 2011. godine,<ref> a na Fantomskoj prijetnji tom je prilikom napravljena restauracija kako bi se poboljšala slika i uklonila magnifikacija prisutna na prethodnim DVD izdanjima.<ref> Na Blu-ray izdanju Fantomske prijetnje lutka lika Yode u potpunosti je zamijenjena njegovom digitalnom verzijom kako bi odgovarala ostalim epizodama u prequel trilogiji.<ref>